

**H O T Ă R Â R E**

**privindaprobarea** **măsurilor pentru asistența juridică a funcționarilor**

**publici din aparatul de specialitate al Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 221 din 5.11.2024 privind aprobarea măsurilor pentru asistența juridică a funcționarilor publici din aparatul de specialitate al Consiliului Județean Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 44668/31.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 44669/31.10.2024 și de Avizul cu nr. 44668 din 21.11.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 427 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind organizarea şi exercitarea profesiei de consilier juridic nr. 514/2003, cu modificările şi completările ulterioare;
* Legii pentru organizarea şi exercitarea profesiei de avocat nr. 51/1995, republicată, cu modificările și completările ulterioare;
* Legii privind Codul Civil nr. 287/2009, republicată cu modificările si completările ulterioare;
* Legii privind Codul de procedură civilă nr. 134/2010, cu modificările si completările ulterioare;
* Legii privind contenciosul administrativ nr. 554/2004, cu modificările si completările ulterioare;
* Legii privind Codul penal nr. 286/2009, cu modificările si completările ulterioare;
* Legii privind Codul de procedură penală nr. 135/2010, cu modificările si completările ulterioare;
* Ordinului Secretarului General al Guvernului nr. 600/2018 privind aprobarea Codului controlului intern managerial al entităților publice;
* Hotărârii Uniunii Naționale a Barourilor din România nr. 64/2011 privind adoptarea Statutului profesiei de avocat, cu modificările și completările ulterioare;
* Hotărârii Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1 (1)** Se aprobă achiziţionarea de servicii juridice pentru situațiile în care împotriva funcţionarilor publici au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu.

**(2)** Achiziționarea serviciilor juridice de consultanţă, de asistenţă şi/sau de reprezentare precizate la alineatul (1) se va face de către Președintele Consiliului Județean Cluj, conform prevederilor legale.

**Art. 2.** Procedura de asigurare a asistenţei juridice se stabilește prin dispoziția Președintelui Consiliului Județean Cluj.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 4.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoștința publică prin afișarea la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 217 din 28 noiembrie 2024**

*Prezenta hotărâre a fost adoptată cu 26 de voturi “pentru”, 1 vot ”împotrivă” și 7 ”abțineri”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*